কালমুনাই

কালমুনাই (তামিল: கல்முனை; সিংহলি: කල්මුනේ) হলো শ্রীলঙ্কার পূর্ব প্রদেশের আমপারা জেলায় অবস্থিত একটি জনবহুল শহর। প্রদেশের বৃহত্তম শহর হিসাবে এটি একটি ব্যস্ত অর্থনৈতিক ও সাংস্কৃতিক কেন্দ্র হিসাবে ভূমিকা পালন করে। বৈচিত্র্যময় জনগোষ্ঠী এবং সমৃদ্ধ ঐতিহ্যের জন্য পরিচিত কালমুনাই শ্রীলঙ্কার মুসলিম সম্প্রদায়ের জন্য একটি বিশেষ তাৎপর্য বহন করে। এর উচ্চ জীবনযাত্রার মান এবং প্রবৃদ্ধি ও সমৃদ্ধির প্রচুর সুযোগ থাকায় শহরটি অনেকের জন্য একটি পছন্দের আবাসিক গন্তব্য হিসাবে আবির্ভূত হয়েছে। এর মনোরম সুদৃশ্য পরিবেশ এবং সমৃদ্ধ অর্থনীতির কারণে কালমুনাই নিজেকে পূর্ব শ্রীলঙ্কা অঞ্চলের প্রধান আর্থিক কেন্দ্র এবং রাজধানী শহর হিসাবে প্রতিষ্ঠিত করেছে। "কালমুনাই" নামটি তামিল ভাষার শব্দ "কাল" এবং "মুনাই" থেকে এসেছে বলে মনে করা হয়, যার দ্বারা যথাক্রমে "পাথর" এবং "কোণ"-কে বুঝানো হয়। এই নামটি শহরের ভৌগলিক অবস্থানকে নির্দেশ করে; কারণ শহরটি দেশের একটি কোণে অবস্থিত যেখানে স্থলভাগ সমুদ্রের সাথে মিলিত হয়েছে। শ্রীলঙ্কার পূর্ব উপকূলে কালমুনাই এর কৌশলগত অবস্থান এর ইতিহাস ও সংস্কৃতি গঠনে গুরুত্বপূর্ণ ভূমিকা পালন রেখেছে। কালমুনাইয়ের শতাব্দী প্রাচীন সমৃদ্ধ ঐতিহাসিক পটভূমি রয়েছে। অঞ্চলটি প্রাচীন তামিল রাজ্য, ঔপনিবেশিক শক্তি এবং আদিবাসী মুসলিম সম্প্রদায় সহ বিভিন্ন সভ্যতা দ্বারা প্রভাবিত হয়েছে। এর উপকূলীয় অবস্থানের ফলে অন্যান্য দেশের সাথে সহজতর সামুদ্রিক বাণিজ্য পথের কারণে সময়ের সাথে সাথে কালমুনাই একটি গুরুত্বপূর্ণ বাণিজ্য কেন্দ্র হয়ে ওঠে। শ্রীলঙ্কার গৃহযুদ্ধের সময় কালমুনাই সংঘর্ষের বিধ্বংসী প্রভাবের সম্মুখীন হয়েছিল। জোরপূর্বক গুম, নাগরিক অস্থিরতা এবং স্থানীয় বেসামরিক নাগরিকদের লক্ষ্য করে সহিংসতা সহ অসংখ্য ঝুঁকির সম্মুখীন হয়েছে শহরটি। এইসব কষ্ট সত্ত্বেও, কালমুনাইয়ের জনগণের সুস্থির চেতনা শহরটির পুনর্নির্মাণ এবং স্থিতিশীলতা পুনরুদ্ধার করতে সহায়তা করেছে। ২০০৪ সালে কালমুনাই ভারত মহাসাগরে সংগঠিত সুনামি দ্বারা মারাত্মকভাবে আক্রান্ত হয়। ‌এই প্রাকৃতিক দুর্যোগটি বহু মানুষের প্রাণহানি এবং শহরের অবকাঠামো ও সম্পত্তির ব্যাপক ক্ষতির কারণ হয়। যাইহোক, স্থানীয় পর্যায়ের সম্মিলিত প্রচেষ্টা এবং বহিরাগত সমর্থনের ফলে কালমুনাই নিজেকে পুনরুদ্ধার এবং পুনর্গঠন করতে সক্ষম হয়ে স্থিতিশীলতা এবং আশার প্রতীক হিসাবে আবির্ভূত হয়। কালমুনাই শ্রীলঙ্কার পূর্ব উপকূলে অবস্থিত যার পূর্বে ভারত মহাসাগরের অবস্থান। শহরটি এর অনন্য উপকূলীয় ভূদৃশ্য, আদিম সৈকত এবং পরিদৃশ্যের জন্য সুপরিচিত। কালমুনাইয়ের কৌশলগত অবস্থান একে বাণিজ্য কেন্দ্র এবং সাংস্কৃতিক বিনিময় কেন্দ্র হিসেবে গড়ে ওঠার ঐতিহাসিক গুরুত্বে অবদান রেখেছে। কালমুনাই পৌর এলাকাটি ২,৭৪০.০৮ হেক্টর এলাকা জুড়ে বিস্তৃত। কালমুনাইয়ের উত্তরে পেরিয়ানিলাভানাই গ্রাম অবস্থিত, যেটি আমপারা এবং বাটিকালোয়া জেলার সীমানা। দক্ষিণে শহরটি করাইটিভু শহরতলির সাথে সংযুক্ত। সমুদ্রের এবং প্রতিবেশী গ্রামগুলির সাথে নৈকট্যের জন্য গড়ে ওঠা কালমুনাইয়ের ভৌগলিক বৈশিষ্ট্য একে বিশেষ পরিচয় এবং অর্থনৈতিক প্রবৃদ্ধির সুযোগ দিয়েছে। ২০১২ সালে এখানকার জনসংখ্যা ছিলো ৯৯,৮৯৩ জন। জনগোষ্ঠীর বৃহত্তর অংশই মুসলিম। কালমুনাই শ্রীলঙ্কার পূর্বাঞ্চলীয় প্রদেশের একটি প্রধান অর্থনৈতিক কেন্দ্র হিসেবে কাজ করে। শহরের অর্থনীতির মূল খাতগুলি বাণিজ্য, কৃষি, মাছ ধরা, উত্পাদন এবং পরিষেবা সাথে নানান ক্ষেত্রে ও শক্তিশালী বন্ধনে যুক্ত। কালমুনাইয়ের কৌশলগত উপকূলীয় অবস্থান আন্তর্জাতিক বাণিজ্যকে সহজতর করে বিনিয়োগে আকৃষ্ট করে শহরের অর্থনৈতিক প্রবৃদ্ধিতে অবদান রাখছে। Census July 17, 2001 (via citypopulation.de) "Eastern Provincial - Sri Lanka"। Eastern Provincial - Sri Lanka। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kalmunai" (পিডিএফ)। Urban Development Authority - Sri lanka। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Large cities in sri Lanka by Population"। Worldatlas। উদ্ধৃতি টেমপ্লেট ইংরেজি প্যারামিটার ব্যবহার করেছে (link) MIM, Kaleel (আগস্ট ২০১৫)। "Land use changes in Kalmunai Municipal Council (KMC), Sri Lanka" (পিডিএফ)। E-Repository - South Eastern University of Sri Lanka। Faculty of Arts and Culture, South Eastern University of Sri Lanka। আইএসএসএন 1391-6815। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kalmunai the name Means"। Tamilnet - for Eelam Sri lanka। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kalmunai Municipal Council - Geographical Area"। Kalmunai Municipal Council। ১২ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kalmunai Municipal Council area" (পিডিএফ)। SRI LANKAN CITIES - GOVERNMENT OF SRI LANKA। ৪ জুন ২০২৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ নভেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kalmunai - Google map border"। Kalmunai - Google map border। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Censes of Kalmunai, Sri Lanka"। Citypopulation। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Population of Kalmunai" (পিডিএফ)। Department of Census and Statistics - Sri Lanka। উদ্ধৃতি টেমপ্লেট ইংরেজি প্যারামিটার ব্যবহার করেছে (link)